དེ་འཕྲལ་དེ་རིང་ལས་ཀ་གལ་ཆེ་བ་གང་ཞིག་བྱེད་དགོས་མིན་བསམ་གཞིགས་བྱེད་སྐབས།ངའི་གྲོགས་པོ་ཆབ་བྲག་ལྷ་མོ་སྐྱབས་ཀྱི་ལག་དེབ་སེར་པོ་ལྡི་ལི་སྐུ་ཚབ་དོན་གཅོད་ཁང་དུ།དུས་འགྱངས་ཞུ་ཆེད་བཞག་ཡོད་པ་དེ་ལེན་རོགས་ཞེས་མངགས་ཆ་གནང་བྱུང་བ་དྲན་ཏེ།ལམ་སང་དེ་ལེན་པར་འགྲོ་རྒྱུར་ཐག་བཅད་ཅིང་།དེ་ཡང་མ་སོང་གོང་ཏན་ཏན་བཟོས་ན་ཡག་གི་རེད་དྲན་ནས།གྲོགས་པོ་ཚེ་དབང་དངོས་གྲུབ་ལ་དོན་གཅོད་ཁང་གི་ཁ་པར་ཨང་གྲངས་ཡོད་ན།འབྲེལ་བ་ཞིག་གནང་སྟེ་ལག་དེབ་དེ་ལེན་ཆོག་ཆོག་ཡིན་མིན་སྐད་ཆ་འདྲི་རོགས་ཞེས་ཁ་པར་ཐོག་ནས་མངགས་ཆ་བྱས།སྐར་མ་བཅུ་གྲངས་ནང་ཁོང་གིས་ང་ལ་ཚུར་ཁ་པར་བཏང་སྟེ་ལག་དེབ་དེ་ལེན་ཆོག་ཆོག་རེད་འདུག་ཟེར་བས།ལམ་སང་མགྲོན་ཁང་གི་ལྡེ་མིག་གནས་ཆུང་གི་སྐུ་ཞབས་མིང་མི་དྲན་པ་དེར་བཞག་སྟེ།ང་རང་ལྡི་ལི་དོན་གཅོད་དུ་ས་འོག་མེ་འཁོར་ནང་སོང་།